Diari Oficial de la Generalitat Valenciana


Sumari del DOGV 9378, del 08-07-2022 (2022/6011)

Informació pública de la suspensió potestativa de la tramitació i de l'atorgament de llicències urbanístiques per a facilitar l'estudi o reforma del Pla general d'ordenació urbana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6011


Data del document
:   22-06-2022

Organisme emissor
:   Ajuntament de Muro de Alcoy

Tipus de document
:   Anunci

Descriptors 

:   * Muro de Alcoy
    * administració local
    * pla d'urbanisme

Informació pública de la suspensió potestativa de la tramitació i de l'atorgament de llicències urbanístiques per a facilitar l'estudi o reforma del Pla general d'ordenació urbana. [2022/6011]  
El Ple de l'Ajuntament de Muro de Alcoy, en sessió celebrada el dia 21 de juny de 2022, va aprovar el següent acord:  
Primer. Suspendre la tramitació i l'atorgament de llicències de parcel·lació de terrenys, edificació i demolició, en els àmbits afectats i assenyalats en l'informe tècnic, fonamentada en la conveniència de facilitar l'estudi i reforma del Pla general d'ordenació urbana de Muro de Alcoy, amb la finalitat d'establir la incompatibilitat de l'ús recreatiu amb l'ús residencial en els termes següents:  
«Secció 4: Ús recreatiu.  
Article 4.68. Definició.  
Correspon aquest ús als edificis o recintes destinats al públic amb finalitats d'esplai o relació social, com ara discoteques, pistes de bitles, bingos, restaurants, bars, discobars, cafeteries, etc.  
Quant als establiments de jocs seran aplicables les definicions contingudes en la Llei 1/2020, d'11 de juny, de la Generalitat, de regulació del joc i de prevenció de la ludopatia en la Comunitat Valenciana i les seues modificacions posteriors, diferenciant:  
Grau 1: Casinos de joc, sales de bingo, salons de joc i locals específics d'apostes.  
Grau 2: Salons recreatius i altres locals habilitats per a la instal·lació de màquines de joc.  
Així mateix, es procedirà a declarar els establiments de joc dins del grau 1 com a incompatibles amb l'ús residencial.»  
En els àmbits delimitats en la suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla. Després de l'exposició al públic del pla en tramitació, es reprendrà la suspensió fins que es complete el termini de dos anys màxim.  
Els àmbits afectats per la suspensió són les següents:  
- Barri antic.  
- Extensió de nucli.  
- Unifamiliar adossada.  
- Unifamiliar aïllada.  
- R1.  
Segon. Publicar el present acord en el Diari Oficial de la Generalitat Valenciana, i en la seu electrònica d'aquest ajuntament, recollint expressament els àmbits i tipus de llicències afectades per la suspensió.  
Tercer. Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat a la publicació d'aquesta suspensió, posant de manifest el dret que els assisteix a ser indemnitzats si foren denegades les sol·licituds de llicència presentades, i que hagueren hagut d'atorgar-se si no hi haguera canvi d'ordenació, pel cost del projecte, i es retornaran així mateix els tributs i les càrregues que s'hagueren reportat en el seu cas.  
Quart. Contra la present resolució es podrà interposar alternativament o recurs potestatiu de reposició davant l'Alcaldia d'aquest ajuntament, de conformitat amb els articles 123 i 124 de la Llei 39/2015 d'1 d'octubre, de procediment administratiu comú de les administracions públiques, el termini d'un mes a comptar des de l'endemà de la notificació de l'acord, o recurs davant el jutjat contenciós administratiu, en el termini de dos mesos, a comptar des de l'endemà de la notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar recurs de reposició potestatiu no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci.  
Tot això sense perjudici que puga instar qualsevol altre recurs que puga interposar que estime més convenient al seu dret.  
La qual cosa es fa pública per a coneixement general.  
  
Muro de Alcoy, 22 de juny de 2022 .- L'alcalde: Gabriel Tomás Salvador.